হাট ইজারার রাজস্ব আদায় নিয়ে কথা বলতে চাইলে ট্রান্সপারেন্সি ইন্টারন্যাশনাল বাংলাদেশের (টিআইবি) নির্বাহী পরিচালক ড. ইফতেখারুজ্জামান পরামর্শমূলক ভাবে বলেন, ‘এক্ষেত্রে সিটি করপোরেশনকে দুটি পদক্ষেপ নিতে হবে। একটি স্বল্প মেয়াদী এবং অন্যটি দীর্ঘ মেয়াদী।’ তার মতে, স্বল্পমেয়াদী পদক্ষেপ হচ্ছে-যারা এই অনিয়মের সঙ্গে জড়িত তাদেরকে দৃষ্টান্তমূলক শাস্তি দিতে হবে। তাহলে ভবিষ্যতে এ ধরনের কাজ আর হবে না। দ্বিতীয়ত, আইন করে সংশ্লিষ্ট সবাইকে জবাবদিহিতার আওতায় আনতে হবে। তাছাড়া এর সঙ্গে জড়িত সবাইকে সচেতন হতে হবে। রাষ্ট্রীয় বৃহৎ স্বার্থে যদি সবাই সচেতন হয় তাহলে এমন অস্বাভাবিক কান্ড আর ঘটাবে না।